Kovács Ignác (plébános)
Kovács Ignác (Hidegség, 1840. július 18. – Sopron, 1915. augusztus 5.) római katolikus plébános.

Élete

Pap lett a győri püspök-megyében és 1865. május 6-án áldozópappá szentelték föl Lókon. 1867-től Pándorfalun volt káplán, 1868-tól peresznyei adminisztrátor, majd plébános, 1887-től locsmándi kerületi esperes, 1902-től soproni kanonok, s 1913-től veszprémvári címzetes prépost. A locsmándi és csepregi egyházkerület német és horvát elemi iskoláinak felügyelője is volt. 1912-ben a Szent István Társulat tudományos osztályának tagja lett. 

Cikkei a Magyar Sionban (1863. A győri püspökség megalapítása, 1866. A győri egyházmegye első főpásztora Modestus püspök). 1882-ben a Szent-István-társulat által kiadott pályázaton: A kath. egyház története Magyarországban szent László király haláláig című munkája a második (25 arany) jutalmat nyerte. (Kéziratban maradt.)

Források

 
 Magyar katolikus lexikon

További információk

 Sziklay János: Dunántúli kulturmunkások. A Dunántúl művelődéstörténete életrajzokban. Budapest, Dunántúli Közművelődési Egyesület, 1941. 
 Gulyás Pál: Magyar írók élete és munkái. Budapest, Magyar Könyvtárosok és Levéltárosok Egyesülete, 1939-2002. 7. kötettől sajtó alá rend. Viczián János. 
 Révai nagy lexikona. Budapest, Révai, 1911-

Magyar katolikus papok
1840-ben született személyek
1915-ben elhunyt személyek